फैंस से बोलीं-सबको खुश नहीं रख सकते; आईने में जिसे देखते हैं, बस उसके सामने नजरें न झुकें...
Dainik Bhaskar Group Indore Edition 40th Anniversary - दैनिक भास्कर समूह द्वारा इंदौर संस्करण की 40 वीं वर्षगांठ पर 21 अप्रैल से 1 मई तक भास्कर उत्सव का आयोजन किया जा रहा है। इसमें देश के प्रमुख उद्योगपति कुमार मंगलम बिड़ला, प्रख्यात गायक शंकर महादेवन
जब मुश्किल घड़ियां आईं तब भी मैं निराशाओं में नहीं घिरी, क्योंकि परिवार मेरी सबसे बड़ी ताकत बनकर साथ रहा। एक परिवार ही होता है जो हमें हमारी गलतियों से आंकता नहीं। जब भी जीवन में ढलान आती है तो, परिवार ही हमें थामता है। मुझे भी उसी ने संभाला। फिल्म सफल नहीं हुई, मूड खराब है तो घर वाले आसपास रहे। मुझे खुश रखने की कोशिशें करते रहे। बगैर उम्मीदों व बिना शर्तों के ऐसा प्रेम करने वाले जीवन में बहुत जरूरी हैं। बल्कि शोहरत की चमक-दमक के बीच मेरे ये अपने ही मुझे जमीन से जोड़े रखते हैं। विनम्र रखते हैं। मशहूर हो गई हूं। लोगों का इतना प्यार मिलने लगा है, लेकिन मैं आज भी दिल्ली वाली वही आम लड़की हूं।’
इंदौर में दैनिक भास्कर की सफलता के 40 साल के जश्न का आग़ाज़ कृति की इसी सादगी से हुआ। बास्केटबॉल परिसर में हुए समारोह में उनकी एक झलक पाने हज़ारों लोग पहुंचे। इंदौर ने उनसे पूछा कि नकारात्मकता से कैसे दूर रहती हैं तो जवाब मिला- चाहे कुछ भी कर लें, सबको खुश नहीं रख सकते। आईने में जिस इंसान को आप देखते हैं, उससे नजरें मिला पा रहे हैं मतलब सब अच्छा है।
निगेटिव चीज़ें मुझे दिखाई ही नहीं देतीं
Q. सोशल मीडिया ट्रोलिंग से कैसे डील करती हैं?
A. निगेटिव चीज़ें मुझे दिखाई ही नहीं देतीं। जो ऑनलाइन आकर लोगों को बुरा बोलते हैं, असल में उनकी खुद की लाइफ में कुछ बुरा हो रहा है और वहां उनका फ्रस्ट्रेशन निकलता है। मुझे याद है कोविड के बाद मैंने बर्थ-डे पर पोस्ट डाली थी कि मुझे गिफ्ट देना चाहते हैं तो कुछ अच्छा काम कीजिए। लोगों ने पौधे लगाए। स्ट्रीट डॉग एडॉप्ट किए। आप चाहें तो सोशल मीडिया का पॉजीटिव यूज़ कर सकते हैं।
Q. अब तक का सबसे चुनौतीपूर्ण किरदार कौन सा रहा?
A. मिमी का किरदार। वह चुलबुली लड़की पैसों के लिए सरोगेसी करती है पर कपल भाग जाता है। वह मां बनती है। मैंने रिसर्च की कि प्रेग्नेंसी में कितने बदलाव होते हैं शरीर में। मां से उनका अनुभव पूछा। वह बोलीं - ऐसा लग रहा था आज मैं मर जाऊंगी। मुझे अहसास हुआ कि मां कितना कष्ट झेलती है। फिल्म के लिए मैंने दो माह में 15 किलो वजन बढ़ाया। कुछ गांठें थी मेरे अंदर जो मिमी ने खोल दी।
Q. सफल होने के लिए क्या ज़रूरी है?
A. सबसे पहले यह जानना कि आप करना क्या चाहते हैं। कोई सपना छोटा नहीं होता। आप कहीं से भी आए हो, अगर आप जुनूनी हैं तो आप मंज़िल तक ज़रूर पहुंचेंगे। मैं उन चंद खुशनसीब लोगों में से हूं जो सुबह उठकर वह काम कर रहे हैं जो उन्हें पसंद है।
चाइल्ड स्पेशलिस्ट डॉ. अशोक गर्ग ने कृति के साथ कोकाकोला गीत पर डांस किया।
कृति ने फैंस के सवालों के जवाब भी दिए। उन्होंने कहा कि बॉलीवुड में मेरा कोई एक रोल मॉडल नहीं है। माधुरी का डांस अच्छा लगता है तो अमिताभ बच्चन भी मुझे पंसद हैं। शाहरुख भी इंस्पायर करते हैं। सेलिब्रिटी टॉक में कृति ने कहा कि मेरे लिए मेरी पहली फिल्म से नई जर्नी शुरू हुई। मुझे पता था टाइगर श्रॉफ कोई मूवी कर रहे हैं। मुझे साजिद नाडियाडवाला ने ऑफर दिया था। डायरेक्टर ने मेरा फ्लोर टेस्ट भी लिया था।
इंदौरी पकवानों की तस्वीर नहीं पहचानीं कृति ने
 गराड़ू और भुट्‌टे के कीस की तस्वीरें कृति को दिखाकर उनके नाम पूछे गए, पर पोहे जलेबी की दीवानी दोनों को न पहचान सकीं। फैंस ने उन्हें इन पकवानों के नाम बताए।
छोटी बहन के पैदा होने और पहली फिल्म मिलने का पल मेरे लिए खास
एक्ट्रेस कृति सेनन ने कहा कि अपने आप में भरोसा रखना और ये मानना किछोटी बहन के पैदा होने और पहली फिल्म मिलने का पल मेरे लिए कोई भी सपना छोटा नहीं होता है। कोई भी सपना आप पूरा कर सकते हैं यदि आपको खुद पर विश्वास है। इसके लिए बहुत हार्ड वर्क लगता है। सबसे सुंदर आपके जीवन में क्या रहा, इस सवाल के जवाब में कृति ने कहा कि अपनी बहुत ही खास था। कृति ने खुद को परम सुंदरी गाने के लिए रिलेवेंट माना।
फिल्मों में आना चैलेंजिंग रहा, खुद को फिजिकल और मेंटल लेवल पर बदला
कृति ने कहा कि मेरे लिए फिल्मों में आना चैलेंजिंग रहा। मैंने इस इंडस्ट्री में आने के बाद खुद को फिजिकल और मेंटल लेवल पर काफी बदला। मैं बचपन से खुले विचारों वाली रही हूं। सबकुछ खाना पसंद करती हूं। फिल्मों में भले ही एक पल का शॉट हो, लेकिन वो शॉट बहुत मुश्किल होता है। मुझे मां के रोल के लिए 10 से 15 किलो वजन भी बढ़ाना पड़ा। पहले मुझे डायरेक्टर ने 10 किलो बढ़ाने को कहा था, लेकिन मेरी हाइट को देखते हुए मुझे 15 किलो बढ़ाना पड़ा।
बड़े परदे पर काम करते हुए लोग हमें इतना प्यार देते हैं जिन्हें हम जानते नहीं वो भी। ये प्यार अनकंडीशनल होता है। कई बार तो ये अपनों से भी ज्यादा मिल जाता है। कृति ने सोफे की गद्दी छोड़ उसके हैंडल पर बैठना पसंद किया। कहा मेरी हाइट के लिए ये जगह ज्यादा ठीक है। कंस्ट्रक्टिव क्रिटिसिज्म को मैं पॉजिटिवली लेती हूं। मैं सोशल मीडिया को केवल देखती रहती हूं। उसमें ज्यादा इन्वॉल्व नहीं होती।
मेरा परिवार और मेरे दोस्त हमेशा मेरे फेवरेट रहे
कोरोना के समय मैंने लोगों को हेल्प करने के लिए एक पोस्ट की थी कि जैसे भी हो दूसरों की मदद करें। मेरे कहने का असर ये हुआ कि कई लोगों ने आगे बढ़कर लोगों की मदद की। मेरा परिवार, मेरे दोस्त हमेशा से मेरे फेवरेट रहे हैं। आपका परिवार यदि साथ हैं तो आप चाहे गलत करें, वो अनकंडीशनल प्यार करते हैं। मेरे परिवार का सपोर्ट बहुत मिला। मेरा भरोसा डगमगाया, लेकिन परिवार का नहीं। उन्होंने हमेशा मुझे संभाला। जीवन में ऐसे लोग होना बहुत जरूरी है जो आप चाहें गलती करें या अच्छा, आपसे प्यार करते रहें। उन्हें आपसे कुछ चाहिए नहीं।
एक फैन के सवाल के जवाब में कहा, मैं कर्म में विश्वास करती हूं। आप अच्छा करोगे तो आपको भी अच्छा ही मिलेगा। मेरे प्रोफेशन में कैमरा आपकी आंखों के अंदर का पढ़ लेता है। एक अन्य फैन के सवाल के जवाब में कहा मेरा कोई एक रोल मॉडल नहीं है। मैं माधुरी के डांस की फैन हूं। अमिताभ बच्चन बहुत इंस्पायर करते हैं।
1 मई तक चलेगा उत्सव, कई हस्तियां होगी शामिल
21 अप्रैल से 1 मई तक आयोजित भास्कर उत्सव में देश के प्रमुख उद्योगपति कुमार मंगलम बिड़ला भी शामिल होंगे। प्रख्यात गायक शंकर महादेवन, बागेश्वरधाम के संत धीरेंद्र शास्त्री, मशहूर गीतकार जावेद अख्तर, फिल्म अभिनेत्री कृति सेनन, कथा वाचक व मोटिवेशनल स्पीकर जया किशोरी, वरिष्ठ पत्रकार रजत शर्मा, ख्यात कवि शैलेष लोढ़ा सहित जानी-मानी हस्तियां शामिल होंगी। 1 मई को समापन पर आध्यात्मिक संवाद में संत धीरेंद्र शास्त्री, वरिष्ठ पत्रकार श्वेता सिंह के सवालों के जवाब देंगे।
शनिवार को इंदौर के पाठकों की अदालत में आएंगे पत्रकार और न्यूज एंकर रजत शर्मा
शनिवार को देश के जाने-माने पत्रकार रजत शर्मा भास्कर उत्सव के आयोजन में शामिल होंगे। यहां इंदौर के पाठकों की अदालत लगेगी। आयोजन सुबह 11 बजे सीए ऑडिटोरियम, प्लॉट नंबर 19-बी, स्कीम नंबर 78 पर होगा।
24 अप्रैल को कुमार मंगलम बिड़ला 
सोमवार को बिड़ला समूह के कुमार मंगलम बिड़ला भास्कर उत्सव के प्रोग्राम में रहेंगे। आयोजन सुबह 11 बजे होटल मैरियट, स्कीम नंबर 54 में आयोजित किया गया है। वे जब माहौल तूफानी हो, तो कैसे संभालें बिजनेस की नौका विषय पर चर्चा करेंगे।
25 अप्रैल को जावेद अख्तर 
मंगलवार को मशहूर शायर-गीतकार जावेद अख्तर प्रोग्राम में शिरकत करेंगे। ये आयोजन शाम 7 बजे लाभ मंडपम, अभय प्रशाल, रेसकोर्स रोड पर आयोजित किया गया है। इसमें अक्षरों के जादूगर जावेद अख्तर से अनसुने अनछुए पहलुओं पर गुफ्तगू होगी।
27 को म्यूजिकल नाइट 
गुरुवार को म्यूजिकल नाइट में शंकर महादेवन और उनके बेटे सिद्धार्थ व शिवम के साथ इंदौर झूमेगा। ये आयोजन रात 8 बजे गुजराती स्कूल ग्राउंड, स्कीम नंबर 54 एबी रोड पर आयोजित होगा।
29 अप्रैल को कवि सम्मेलन 
शनिवार को कवि सम्मेलन का आयोजन होगा। इसमें हास्य-व्यंग्य, गीत-ग़ज़ल के साथ रोमांचित कर देने वाली कविताओं का आनंद पाठक उठाएंगे। इसमें कवि शैलेष लोढ़ा, विष्णु सक्सेना, मुमताज़ नसीम, हाशिम फ़िरोज़ाबादी, सुदीप भोला, जगदीश सोलंकी, संजय झाला, गजेंद्र प्रियांशु मौजूद रहेंगे।
30 को मोटिवेशनल टॉक शो 
30 अप्रैल को कथावाचक व मोटिवेशनल स्पीकर जया किशोरी का मोटिवेशनल टॉक शो होगा। ये प्रोग्राम रविवार शाम 5 बजे बास्केटबॉल कॉम्प्लेक्स, रेसकोर्स रोड पर होगा।
1 मई को साइंस को चुनौती देते नए दौर के संत 
सोमवार को साइंस को चुनौती देते नए दौर के संत बागेश्वर धाम के संत धीरेंद्र शास्त्री से श्वेता सिंह का संवाद होगा। ये प्रोग्राम गुजराती स्कूल ग्राउंड, स्कीम नंबर 54, एबी रोड पर शाम 7 बजे होगा।
इंदौर की सफाई की तारीफ कर चुकी हैं कृति सेनन
एक्ट्रेस कृति सेनन ने इंदौर में कही दिल की बात:मुंबई को दी 'मिनी मुंबई' से सीखने की सलाह
मिनी मुंबई कहलाने वाला इंदौर बॉलीवुड कलाकारों को काफी पसंद आने लगा है। यहां की सफाई देख वे भी इंदौर की तारीफ करने से अपने आप को रोक नहीं पा रहे है। भेडिया फिल्म की प्रोमेशन के लिए इंदौर आए एक्टर वरुण धवन और एक्ट्रेस कृति सेनन को इंदौर इतना पसंद आया कि उन्होंने इंस्टाग्राम स्टोरी बनाकर शेयर की, जिसमें उन्होंने न सिर्फ इंदौर की खूब तारीफ की और यहां तक कहां कि मुंबई को भी ऐसा बनाए। आपको बताते हैं कृति सेनन ने वरुण धवन के साथ इंदौर को लेकर क्या कुछ कहा...